Natalie Martinez

Natalie Martinez (født 12. juli 1984 i Miami i Florida) er en amerikansk skuespiller og modell.

Martinez er av cubansk opprinnelse. Ved siden av skuespillerkarrieren er hun kjent for å være talsperson for livsstilsmerket JLO by Jennifer Lopez. Hun er katolikk, og gikk på St. Brendan High School, en katolsk skole i Westchester i Florida.

Filmkarriere 
Natalie Martinez startet karrieren med å spille i to dagtidsserier i USA som ble kjapt tatt av lufta, Fashion House (2006) og Saints and Sinners (2007). Hun var også castet i en stor rolle i Chuck (2007) og var til og med tatt med på tidlige promoteringspostere for TV-serien, men karakteren hun skulle spilt ble skrevet ut av serien i siste øyeblikk.

Året etter slo Martinez gjennom med sin første store rolle i Death Race, hvor hun spiller den vakre kartleseren til Jason Statham. Etter det var hun også å se i den TV 2-sendte serien Detroit 1-8-7 i 2010-11, selv om serien ble tatt av lufta etter én sesong.

I 2012 spilte hun i kriminaldramaet End of Watch med Jake Gyllenhaal, Michael Peña og Anna Kendrick, og i 2013 var hun med i thrilleren Broken City med Russell Crowe, Mark Wahlberg og Catherine Zeta-Jones. Hun har også spilt en rolle i CSI: New York.

Hun har fått rollen som Linda i TV-serien Under the Dome, som er basert på en roman av Stephen King.

Filmografi 
 Message from the King (2015) .... Trish
 Self/less (2015) .... Madeline
 Under the Dome (2013) .... Linda (kommende TV-serie)
 CSI: NY (2012-13) .... Detective Jamie Lovato (11 episoder)
 Broken City (2013) .... Natalie Barrow
 Widow Detective (2012) .... Maya Davis (TV-film)
 End of Watch (2012) .... Gabby
 The Baytown Outlaws (2012) .... Ariana
 Detroit 1-8-7 (2010–11) .... Detective Ariana Sanchez (18 episoder)
 Magic City Memoirs (2011) .... Mari
 El Dorado (2010) .... Maria Martinez (2 episoder)
 Sons of Tucson (2010) .... Maggie (2 episoder)
 Death Race (2008) .... Case
 Saints and Sinners (2007) .... Pilar Martinez (62 episoder)
 Fashion House (2007) .... Michelle Miller (55 episoder)

Musikkvideoer 
 Self Scientific – «Live & Breathe»
 Justin Timberlake – «Señorita»
 Sean Paul – «We Be Burnin'»
 Amr Diab – «Ne'ool Eih»
 Wisin & Yandel – «Yo Te Quiero»
 Pitbull – «Rain over Me» sammen med Marc Anthony

Referanser

Eksterne lenker 
 
  Natalie Martinez i Fashion Model Directory
  Natalie Martinez's profil på AskMen.com

Skuespillere fra USA
Modeller fra USA